**O B E C S T R O Č Í N**

****

**V Š E O B E C N E Z Á V A Z N É N A R I A D E N I E**

**O b c e S T R O Č Í N**

**Č. 3/2019**

o výške príspevku zákonného zástupcu dieťaťa na čiastočnú úhradu nákladov v školských zariadeniach zriadených

Obcou Stročín

Obec Stročín v súlade s § 96 zákona č. 369/1990 Zb. o obecnom zriadení v znení neskorších predpisov, v zmysle § 28m §49, §114 a §140 zákona č. 245/2008Z. z. o výchove a vzdelávaní (školský zákon) v znení neskorších predpisov a o zmene a doplnení niektorých zákonov a v zmysle § 6 zákona č. 596/2003 Z. z. o štátnej správe v školstve a o školskej samospráve a o zmene a doplnení niektorých zákonov v znení neskorších predpisov vydáva toto všeobecne záväzné nariadenie.

**Čl. I**

**Základné ustanovenia**

(1) Obec Stročín je zriaďovateľom Materskej školy so sídlom Stročín 37, 089 01 Svidník. Obecné zastupiteľstvo v Stročíne v súlade s § 6 zákona č. 369/1990 Zb. o obecnom zriadení v z. n. p. a v nadväznosti na zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov určuje príspevok zákonných zástupcov za pobyt dieťaťa v školských zariadeniach ako aj príspevok na čiastočnú úhradu nákladov na nákup potravín podľa vekových kategórii stravníkov.

(2) Všeobecné záväzné nariadenie sa vydáva pre školské zariadenia, ktorých ......zriaďovateľom je Obec Stročín:

1. Materská škola
2. Školská jedáleň

(3) Toto všeobecne záväzné nariadenie (ďalej len „VZN“) určuje:

1. výšku príspevku zákonného zástupcu na čiastočnú úhradu výdavkov za pobyt dieťaťa v materskej škole,
2. príspevok, ktorý uhrádza zákonný zástupca dieťaťa v školskej jedálni vo výške nákladov na nákup potravín podľa vekových kategórií stravníkov a režijný príspevok.

**Čl. II**

**Materská škola**

(1) Obec Stročín u r č u j e v zmysle zákona § 28 školského zákona výšku mesačného príspevku:

a) za pobyt dieťaťa v materskej škole prispieva zákonný zástupca dieťaťa na ..................čiastočnú úhradu výdavkov materskej školy mesačne na jedno dieťa sumou 3,32 €, ..................z toho obec prispieva na toto dieťa sumou 1,66 € a zákonný zástupca dieťaťa zaplatí sumu 1,66 €.

b) príspevok na úhradu výdavkov za pobyt dieťaťa v materskej škole sa uhrádza .................vopred do 10. dňa v kalendárnom mesiaci.

(2) Výška príspevku zákonného zástupcu za pobyt dieťaťa v materskej škole sa určuje na mesiac. Pri výpočte výšky príspevku sa neprihliada na kalendárne dni neprítomnosti dieťaťa, štátne sviatky, školské voľná a školské prázdniny, ktoré sú v termíne od 1.9. do 30.6. školského roka.

(3) Príspevok podľa ods. 1) sa v materskej škole v súlade s § 28 ods. 7 a 8 školského zákona neuhrádza za dieťa:

1. ktoré má jeden rok pred plnením povinnej školskej dochádzky,
2. ak zákonný zástupca žiaka predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu[[1]](#footnote-1),
3. ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,
4. ktoré je umiestnené v materskej škole na základe rozhodnutia súdu.

**Čl. INI**

**Školská jedáleň**

Školská jedáleň pri materskej škole, ktorej zriaďovateľom je obec Stročín poskytuje stravovanie podľa odporúčaných výživových dávok, materiálno-spotrebných noriem a receptúr pre školské stravovanie podľa vekových skupín stravníkov vydaných Ministerstvom školstva, vedy, výskumu a športu SR pre:

1. deti materských škôl,
2. zamestnancov materskej školy,
3. iné fyzické osoby so súhlasom zriaďovateľa[[2]](#footnote-2).

(1) Zákonný zástupca dieťaťa uhradí príspevok vo výške nákladov na nákup potravín na jedno jedlo a podľa vekových kategórií stravníkov v súlade s finančnými pásmami určenými Ministerstvom školstva bez úhrady režijných nákladov na výrobu a výdaj jedál a nápojov.

(2) Výšku príspevku na úhradu nákladov spojených s nákupom potravín na jedno jedlo, ktorý uhrádza zákonný zástupca dieťaťa alebo dospelý stravník školskej jedálne, stanovuje obec v súlade s 1. finančným pásmom takto:

Stravník MŠ vo veku 2-5 rokov

Desiata 0,34 €

Obed 0,80 € **Stravník uhradí : 1,37 €**

Olovrant 0,23 €

Stravník MŠ vo veku 2-5 rokov – HN/ predškolák

Desiata 0,34 €

Obed 0,80 € **Stravník uhradí : 0,17 €**

Olovrant 0,23 €

Dotácia na stravu z ÚPSVaR 1,20 €

Dospelý stravník – zamestnanec

Obed 1,26 €

Príspevok obce SF 0,27 € **Stravník uhradí : 0,99 €**

Príspevok obce – réžia 1,28 €

Dospelý stravník - dôchodca

Obed 1,26 €

Réžia 0,70 € **Stravník uhradí : 1,96 €**

Príspevok obce – réžia 0,58 €

(3) Pri stanovení finančného pásma na nákup potravín na jedno jedlo sa určuje jednotné finančné pásmo pre stravníkov všetkých vekových kategórií vrátane dospelých stravníkov (zamestnanci a iné fyzické osoby) okrem stravníkov s diétnym stravovaním a žiakov športových škôl.

(4) Výška príspevku zákonného zástupcu za stravu s úhradou režijných nákladov na výrobu, výdaj jedál a nápojov je určená na deň. Pri vyúčtovaní poplatku sa postupuje nasledovne : počet prihlásených dní na stravu x sadzba príspevku.

(5) Príspevok na obed neuhradí rodič za dieťa, ktoré spĺňa podmienky uvedené v § 4 ods. 3 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR a zriaďovateľovi školskej jedálne bola v zmysle citovaného zákona poskytnutá dotácia.

(6) Veľkosť porcie jedla je daná vekovou kategóriou stravníka podľa zákonných výživových dávok.

(7) Veľkosť porcie dospelej osoby, t. j.: zamestnanca školského zariadenia v zriaďovateľskej pôsobnosti obce Stročín ako i veľkosť porcie cudzieho stravníka je zhodná s normou stravníka vo veku 15 – 19 rokov. Školská jedáleň neposkytuje stravu v reštauračných normách.

(8) V zmysle zákona § 140 a § 141 školského zákona prispieva dospelá osoba na úplnú úhradu nákladov vo výške nákladov na nákup potravín a réžie.

(9) Úhrada zákonného zástupcu dieťaťa materskej školy, ktoré je mladšie, ako posledný ročník pred plnením povinnej školskej dochádzky /predškolák/ a dieťaťa v hmotnej núdzi poskytnuté stravovanie v zariadení školského stravovania sa znižuje o poskytnutú dotáciu k stravovacím návykom o 1,20 € za každý deň, v ktorom sa dieťa zúčastní výchovno-vzdelávacieho procesu v materskej škole a odoberie stravu.

(10) Dospelá osoba /stravník/ dôchodca uhrádza za jedno hlavné jedlo poplatok, ktorý sa skladá z príspevku vo výške nákladov na nákup potravín podľa vekovej kategórie 15 -19 ročných a režijných nákladov. Úhrada za jedno hlavné jedlo za dospelú osobu – zamestnanca školy sa realizuje podľa ZP.

(11) Príspevok na stravu sa zníži len v prípade, ak o to písomne požiada zákonný zástupca dieťaťa a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi.

(12) Zákonný zástupca dieťaťa uhradí stravu najneskôr do 15. dňa príslušného kalendárneho mesiaca.

(13) V prípade neprítomnosti dieťaťa v materskej škole je povinnosťou zákonného zástupcu odhlásiť dieťa zo stravy najneskôr do 8.30 hod. v danom stravovacom dni. Za neodhlásenú stravu sa dotácia k stravovacím návykom neposkytuje, zákonný zástupca je povinný za včas neodhlásenú stravu uhradiť príspevok na nákup potravín v plnej výške.

(14) Výšku príspevku na úhradu nákladov v školskej jedálni a podmienky úhrady pre zamestnancov školy a školského zariadenia a pre iné fyzické osoby, určí riaditeľ školy.

**Čl. IV**

**Záverečné ustanovenia**

(1) Toto VZN Obce Stročín č. 3/2019 schválené Zastupiteľstvom Obce Stročín dňa .......29.07.2019 uznesením č. 59/07/2019 a nadobúda účinnosť dňom 15.08.2019.

(2) Všeobecne záväzné nariadenie nadobúda účinnosť dňom 15.08.2019.

Tibor Sluťak

starosta obce

Návrh VZN vyvesený na úradnej tabuli v obci Stročín dňa: 08.07.2019

VZN schválené obecným zastupiteľstvom dňa: 29.07.2019

VZN vyvesené na úradnej tabuli v obci Stročín dňa: 30.07.2019

1. Zákon č. 599/2003 Z.z. o pomoci v hmotnej núdzi a o zmene a doplnení niektorých zákonov v znení neskorších ..predpisov [↑](#footnote-ref-1)
2. Cudzí stravníci - dôchodcovia [↑](#footnote-ref-2)